Softbal

Softbal () je tímový šport hrávaný najmä v USA a Ázii. Tento šport je veľmi podobný bejzbalu. Princíp je taký istý, ale hrá sa na menšom ihrisku a lopta je väčšia.

 Princíp hry 
Softbal je rýchlejšou a dynamickejšou verziou bejzbalu.

 Základné vybavenie 
 pálka 
 helma pre pálkara 
 rukavica 
 loptička  
 výstroj pre kečra
 spajky

 Rozdiely medzi bejzbalom a softbalom 
 hrá sa s väčšou loptičkou
 hrá sa na menšom ihrisku
 používa sa pálka iného tvaru
 nadhadzovač vykonáva pohyb zospodu, v bejzbale zhora
 v pravidlách obidvoch športov sú mierne rozdiely

 Ihrisko 
Ihrisko je iné, ako sme zvyknutí z futbalu, volejbalu, či basketbalu. Má tvar pravouhlého kruhového výseku. Je rozdelené na dve časti, ktoré sa nazývajú vnútorné pole a zadné pole. Vnútorné pole je ohraničené métami.

 Méty 
Sú vankúše, ktoré sú od seba vzdialené 18 m. Nazýjú sa podľa poradia 1. méta, 2. méta, 3. méta a domáca méta. Majú štvorcový tvar, domáca méta je päťuholníková. Bežec, ktorý začína na domácej méte, má za úlohu obehnúť ich v tomto poradí a až po tom, ako sa vráti na domácu métu získava bod.

 Hráči 
V zápase proti sebe hrajú dve družstvá, z ktorých každé má 9 hráčov.
 družstvo - hrá v obrane
 družstvo - hrá v útoku 

 Útok 
Hráči v poradí od 1 po 9 prichádzajú páliť. Ich cieľom je, ako sme už povedali méty obehnúť v poradí od 1. méty, až po domácu a tým získať bod. Body je možné získať len na pálke - v útoku, nikdy nie v obrane.   

 Obrana 
Cieľom hráčov, ktorí sú rozmiestnení po ihrisku je, brániť tým druhým získať bod. Môže sa im podariť hráča z útočiaceho družstva vyradiť z hry (ten už nemá právo postupovať po métach a tým získať bod), ale niekedy sa im to nepodarí a hráč získava méty a po obehnutí všetkých mét bod. Vyradenie hráča útočiaceho družstva sa nazýva aut.

 Rozostavenie hráčov v obrane 
Hráči v obrane (teda v poli) nie sú po ihrisku rozmiestnení len tak náhodou. Mnoho skúsenosti a dlhá história doviedla ľudí, ktorí sa softballu venujú, k základným a najlepším umiestneniam hráčov v poli. Každý z nich má aj svoje pomenovanie a číslo.
 nadhadzovač (angl. pitcher) - stojí 12,2 m od pálkara, takmer v strede vnútorného poľa a nadhadzuje loptičku, ktorú musí pálkar trafiť.
 chytač (catcher) - čupí za pálkarom a na hlave, trupe a oboch nohách má ochrannú výstroj. Veľmi sa podobá na brankára v hokeji. Tento hráč chytá loptičky, ktoré nadhodí nadhadzovač a pálkar ich neodpáli. Okrem toho riadi aj celú hru obrany a je to „mozog“ družstva v obrane.
 prvométar - je to hráč, ktorý stráži 1. métu, počas zápasu sa mu veľmi často prihadzuje, preto musí vedieť veľmi dobre chytať.
 druhométar - hráč, ktorý hrá na tomto poste síce stráži 2. métu, ale niekedy sa vyskytne situácia, kedy stráži aj 1. métu. A aby to mal jednoduchšie, stojí v strede medzi 1. a 2. métou.
 treťométar - tento hráč stojí pred 3. métou a ako hovorí jeho pomenovanie, stráži len 3. métu. Stojí najbližšie k pálkarovi a preto musí mať veľmi dobrú reakciu, aby stihol chytať prudké odpaly.
 spojka - podobne, ako aj druhométar, aj spojka stojí v strede, avšak medzi 3. métou a 2. métou. Ako hovorí názov, spája 2. a 3. métu a stráži obidve tieto méty.
 ľavý poliar 
 stredný poliar
 pravý poliar

 Aut 
Je viacej možností, ako môžu hráči v obrane vyautovať útočiacich súperov.
 aut prihrávkou - pálkar odpáli loptičku. Hráči v poli ju chytia do rukavice a prihodia na métu, na ktorú pálkar beží. Na méte už stojí hráč brániaceho družstva a loptičku od svojho spoluhráča chytá. Ak sa im to podarí skôr, ako tam bežiaci pálkar dobehne - je aut. Ak pálkar beží tak rýchlo, že to nestihnú, získa 1. métu a hovoríme tomu safe.
 aut zo vzduchu - keď pálkar odpáli loptu do vzduchu a poliari ju chytia skôr ako dopadne na zem, tak je pálkar aut.
 strike aut – pálkar neodpáli tri dobré nadhody, ktoré mu nadhadzovač nadhodí.
 aut dotykom – poliar sa dotkne loptou bežca, ktorý práve nestojí na méte
 auty podľa pravidiel – sú to auty za nedodržanie pravidiel 

 Zmena 
Keď sa hráčom v obrane podarí urobiť tri auty nastáva zmena - hráči, čo boli doteraz v obrane idú útočiť a tí, čo útočili idú brániť. Celá takáto výmena sa volá zmena (angl. inning). V normálnom zápase je takýchto zmien 7.

 Externé odkazy 
       (Slovenská softballová asociácia]
       (Európska softballová federácia)

Kategória:Kolektívne športy
Kategória:Loptové hry
Kategória:Športy vzniknuté v USA

Kategória:Bývalé olympijské športy